2020. gada 29. novembrī

Šiciem sudrabs BMW Sprinta pasaules kausā

Svētdien, 29. novembrī Eberspacher Pasaules kausa pirmajā posmā tika aizvadīta arī Komandu stafete un BMW Sprinta pasaules kauss kamaniņu sportā. Komandu stafetē Latvijas komandu pārstāvēja Kendija Aparjode, Kristers Aparjods un visjaunākā Latvijas divvietīgā ekipāža – Mārtiņš Bots/Roberts Plūme. BMW Sprinta pasaules kausā brāļi Šici Latvijas Nacionālajai kamaniņu sporta izlasei izcīna pirmo medaļu, bet Elīzai Caucei izdodas izcīnīt 4. vietu.

Latvieši komandu stafetē uzreiz pēc goda pjedestāla, 4. vietā, līderiem zaudējot [+0.273] sekundes desmitdaļas. Pirmie – vācieši, uzrādot absolūti labāko rezultātu [2:09.742].Otrajā vietā – mājinieki austrieši [+0.030], bet trešie – Krievijas valstsvienības kamaniņu braucēji [+0.121].

BMW Sprinta kausā startē pamatsacensību 15 ātrākie sportisti, aizvadot vienu sacensību braucienu. No latviešiem vīru komkurencē labāko rezultātu uzrādīja Kristers Aparjods izcīnot 10. vietu [+0.307], bet Artūrs Dārznieks ierindojās 13. pozīcijā [+0.442]. Ātrākais – vācietis Fēliks Lohs *(Felix Loch)* [32.623], otrajā un trešajā vietā – austrieši Dāvids Gleišers *(David Gleirscher)* [+0.088] un Jonas Mellers *(Jonas Mueller)* [+0.091].

Divvietīgo ekipāžu BMW Sprinta pirmajā pasaules kausā Latvijai pirmā medaļa. Andris Šics/Juris Šics pēc ne tik veiksmīga starta pamastasensībās spēj parādīt otro labāko rezultātu BMW Sprinta kausā par +0.091 sekundes simtdaļām piekāpjoties vien austriešiem Tomasam Steus/Lorenzam Kolleram *(Thomas Steu/Lorenz Koller)* [30.118]*.* Trešie – itāļi Rieders/Rastners *(Rieder/Rastner)* [+0.102].Savukārt, Oskars Gudramovičs/Pēteris Kalniņs ierindojās 9. vietā [+0.267], bet Mārtiņs Bots/Roberts Plūme, kuriem izdevās parādīt labāko rezultātu starp Latvijas duetiem pamatsacensībās, BMW Sprinta kausā finišēja 13. vietā [+0.427].

No latvietēm BMW Sprinta kausā ātrākā Elīza Tīruma, kura ierindojās uzreiz pēc goda pjedestāla, 4. vietā [+0.253], sasniedzot savu labāko rezultātu pirmajā Pasaules kausu izcīņā. Kendija Aparjode uzrādīja 10. ātrāko laiku [+0.325], bet Ulla Zirne izcīnīja 13. vietu [+0.436]. Trijnieks nemainīgs, pirmā – vāciete Jūlija Taubitsa (Julia Taubitz) [30.138], otrā un trešā viņas komandas biedres Natālija Gaizenbergere (Natalie Geisenberger) [+0.067] un Dajana Eitbergere (Dajana Eitberger) [+0.178].

Nākamājā nedēļas nogalē, 5. un 6. decembrī Eberspacher Pasaules kausa otrais posms norisināsies Vācijas trasē, Altenbergā. Mūsējo gaitām trasē būs iespējams sekot līdzi **tiešraidē Helio un Shortcut kanālā Best4Sport TV.**